
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 132 
Οργάνωση και λειτουργία του Νομικού Προσώπου Ιδιωτι¬ 
κού Δικαίου με την επωνυμία «ΟΡΓΑΝΙΣΜΟΣ ΜΑΖΙΚΟΥ 
ΑΘΛΗΤΙΣΜΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τηςπαρ. 3 του άρθρου 39 του Ν. 2725/1999 «Ερασι¬ 
τεχνικός και Επαγγελματικός αθλητισμός και άλλες δια¬ 
τάξεις» (ΦΕΚΑ' 121). 

β) Του άρθρου 27του Ν. 2081/1992 (ΦΕΚΑ' 154) με το 
οποίο προστέθηκε άρθρο 29Α στο Ν. 1558/1985 (ΦΕΚΑ' 
137), όπως τροποποιήθηκε με το άρθρο 1 του Ν. 2469/ 
1997 (ΦΕΚΑ'38). 

2. Τη με αριθ. ΥΠΠΟ/ΓΝΟΣ/479689/9-10-1996 (ΦΕΚ 
937/ Β714-10-1996) κοινή απόφαση του Πρωθυπουργού 
και του Υπουργού Πολιτισμού «Ανάθεση αρμοδιοτήτων 
στον Υφυπουργό Πολιτισμού Ανδρέα Φούρα». 

3. Ότι από τις ρυθμίσεις του παρόντος διατάγματος 
δεν προκαλείται δαπάνη σε βάρος του κρατικού προϋ¬ 
πολογισμού, δεδομένου ότι όλες οι προκαλούμενες δα¬ 
πάνες βαρύνουν τις εισπράξεις του Οργανισμού Προ¬ 
γνωστικών Αγώνων Ποδοσφαίρου, κατά τα οριζόμενα 
στην παράγραφο 2 του άρθρου 39 του Ν. 2725/1999. 

4. Τη με αριθ. 111/2000 γνωμοδότηση του Συμβουλίου 
της Επικράτειας, με πρόταση του Υφυπουργού Πολιτι¬ 
σμού, αποφασίζουμε: 

Άρθρο 1 

Λειτουργία Οργανισμού Μαζικού Αθλητισμού. 

Το νομικό πρόσωπο ιδιωτικού δικαίου με την επωνυμία 
«ΟΡΓΑΝΙΣΜΟΣ ΜΑΖΙΚΟΥ ΑΘΛΗΤΙΣΜΟΥ» (Ο.Μ.Α.), που 
έχει συσταθεί με τις διατάξεις του άρθρου 39 του Ν. 
2725/1999, διέπεται και λειτουργεί σύ μφωνα με τα επόμε¬ 
να άρθρα. 

Άρθρο 2 

Διοίκηση. 

Όργανα Διοίκησης του Ο.Μ.Α. είναι το Διοικητικό Συμ¬ 
βούλιο και ο διευθυντής. 


Άρθρο 3 

Διοικητικό Συμβούλιο. 

1. Το Διοικητικό Συμβούλιο (Δ.Σ.) αποτελείται από έντε¬ 
κα (11) μέλη, τα οποία ορίζονται με απόφαση του αρμόδι¬ 
ου για τον αθλητισμό Υπουργού. Ένα (1) μέλος υποδει¬ 
κνύεται από την Κεντρική Ένωση Δήμων και Κοινοτήτων 
(ΚΕΔΚΕ) και ένα (1) από την Ένωση Νομαρχιακών Αυτο¬ 
διοικήσεων Ελλάδας (Ε.Ν.Α.Ε.). Τέσσερα από τα μέλη 
που ορίζει ο αρμόδιος για τον Αθλητισμό Υπουργός προ¬ 
έρχονται από τους Δημοτικούς Αθλητικούς Οργανι¬ 
σμούς. Με την ίδια απόφαση ορίζονται ο πρόεδρος και ο 
αντιπρόεδρος. 

2. Η θητεία του Δ.Σ. ορίζεται τετραετής. Αρχίζει την 1η 
Ιανουάριου και λήγει στις 31 Δεκεμβρίου του τέταρτου 
έτους. Κατά την πρώτη εφαρμογή η θητεία αρχίζει την 
ημέρα υπογραφής της απόφασης ορισμού του Δ.Σ. και 
λήγει στις 31 Δεκεμβρίου του τέταρτου έτους. 

3. Τα μέλη του Δ.Σ. απαιτείται να έχουν γνώσεις και 
τριετή τουλάχιστον εμπειρία σε θέματα ή προγράμματα 
μαζικού αθλητισμού ως εκπαιδευτές ή ως διοικητικά στε¬ 
λέχη ή ως μέλη διοίκησης δημοτικών αθλητικών οργανι¬ 
σμών ή ως μέλη επιτροπών οργάνωσης προγραμμάτων 
μαζικού αθλητισμού σε πανελλήνιο επίπεδο. Οι γνώσεις 
και η εμπειρία του προηγούμενου εδαφίου προκύπτουν 
από βεβαίωση του φορέα (δήμος ή Γενική Γραμματεία 
Αθλητισμού) στον οποίο το μέλος προσέφερετις υπηρε¬ 
σίες του. Στη βεβαίωση αυτή προσδιορίζονται η ιδιότητα, 
το έργο και ο χρόνος απασχόλησης του. Ο πρόεδρος 
απαιτείται να κατέχει επιπλέον και πτυχίο ή δίπλωμα 
σχολής ανωτάτου εκπαιδευτικού ιδρύματος (Α.Ε.Ι.) της 
ημεδαπής ή ισότιμης σχολής Α.Ε.Ι. της αλλοδαπής. 

4. Στον πρόεδρο, στον αντιπρόεδρο και στα μέλη του 
Δ.Σ. καταβάλλεται αποζημίωση, η οποία ορίζεται με την 
ανωτέρω απόφαση. 

5. Το Δ.Σ. λειτουργεί και λαμβάνει αποφάσεις σύμφωνα 
με τους κανόνες που προβλέπονται στα άρθρα 14 και 15 
του Κώδικα Διοικητικής Διαδικασίας (Ν. 2690/1999, ΦΕΚ 
Α' 45). 

Άρθρο 4 

Αρμοδιότητες του Διοικητικού Συμβουλίου. 

1. Το Διοικητικό Συμβούλιο έχει τις εξής ιδίως αρμοδιό¬ 
τητες: 

α) Αποφασίζει για τις δαπάνες και τη διαχείριση γενικό¬ 
τερα της κινητής και ακίνητης περιουσίας του Ο.Μ.Α. 

β) Διοικεί τον Ο.Μ.Α. σύμφωνα με τις γενικές διατάξεις 
για τα Ν.Π.Ι.Δ. 

γ) Αποφασίζει για τις ημερομηνίες έναρξης και λήξης 
των προγραμμάτων Μαζικού Αθλητισμού (Μ.Α.), επιλέγει, 
μέσω ενός ενιαίου και αντικειμενικού συστήματος αξιο¬ 
λόγησης, τους φορείς στους οποίους τα προγράμματα 
ανατίθενται, χρηματοδοτεί τους φορείς για την υλοποίη¬ 
ση των προγραμμάτων Μ.Α. και ελέγχει τη σωστή διεξα¬ 
γωγή τους. 

δ) Αναθέτει, σύμφωνα με τις νόμιμες διαδικασίες, την 
εκπόνηση οικονομοτεχνικών μελετών σχετικά με την 
οργάνωση και τον εξοπλισμό των προγραμμάτων αυτών. 
Σε καμία πάντως περίπτωση δεν ανατίθενται μελέτες στα 
μέλη του Δ.Σ., σε συγγενείς μέχρι του τέταρτου βαθμού 
συγγένειας, καθώς επίσης και σε εταιρείες οποιοσδήπο¬ 
τε νομικής μορφής στις οποίες συμμετέχουν οι ως άνω. 

ε) Έχει την ευθύνη χάραξης της επικοινωνιακής πολιτι¬ 
κής του Ο.Μ.Α. και της ανάπτυξης και καλλιέργειας σχέ¬ 
σεων με ελληνικούς και διεθνείς φορείς, κυβερνητικούς ή 
μη, που ασχολούνται με προγράμματα Μ.Α. 

στ)Οργανώνει σεμινάρια κατάρτισης διοικητικών στε¬ 
λεχών και προπονητών προγραμμάτων Μ.Α., καθώς και 
στελεχών τοπικής αυτοδιοίκησης. 

ζ) Αναζητεί και δημιουργεί προϋποθέσεις νέων πηγών 
χρηματοδότησης του Οργανισμού. 

η) Προσλαμβάνει και απολύει το προσωπικό του Οργα¬ 
νισμού, σύμφωνα με τις κείμενες διατάξεις. 

2. Το Δ.Σ. ασκεί και όλεςτις λοιπές αρμοδιότητες που εί¬ 
ναι απαραίτητες για τη λειτουργία του και δεν ανατίθενται 
με το παρόν διάταγμα σε άλλα όργανα. 

3. Το Δ.Σ. με αποφάσεις του μπορεί να μεταβιβάζει 
ορισμένες αρμοδιότητές του, προσδιορίζοντας αυτές 
απολύτως συγκεκριμένα, στον πρόεδρο, στον αντιπρόε¬ 
δρο, στο διευθυντή και στους προϊσταμένους των τμη¬ 
μάτων. 

4. Ο αρμόδιος για θέματα αθλητισμού Υπουργός εγκρί¬ 
νει από άποψη νομιμότητας τις πράξεις και αποφάσεις 
του Δ.Σ. μέσα σε αποκλειστική προθεσμία είκοσι (20) ημε¬ 
ρών από την περιέλευσή τους στη Γενική Γραμματεία 
Αθλητισμού. Αν παρέλθει άπρακτη η προθεσμία αυτή, οι 
ανωτέρω πράξεις και αποφάσεις του Δ.Σ. θεωρούνται ότι 
έχουν εγκριθεί ως νομίμως ληφθείσες. 

Άρθρο 5 

Καθήκοντα και αρμοδιότητες του προέδρου του Δ.Σ. 

Ο πρόεδρος του Δ.Σ. έχει τα παρακάτω καθήκοντα και 
αρμοδιότητες: 

α) Συγκαλεί και διευθύνει τις τακτικές και έκτακτες συ¬ 
νεδριάσεις του Δ.Σ. 

β) Καταρτίζει τα θέματα της ημερήσιας διάταξης του 
Δ.Σ. 

γ) Εποπτεύει όλες τις λειτουργίες του Ο.Μ.Α., επιμε¬ 
λείται και αποφασίζει πάνω σε θέματα διοίκησης και δια¬ 
χείρισης της περιουσίας του Ο.Μ.Α., εντός των πλαισίων 
των σχετικών νόμων και των εξουσιοδοτήσεων που παρέ¬ 
χονται από το Δ.Σ. 

δ) Συντάσσει τα σχέδια του ετήσιου προϋπολογισμού, 
του ισολογισμού και του απολογισμού και τα εισηγείται 
στο Δ.Σ. προς ψήφιση. 

ε) Ο πρόεδρος εκπροσωπεί τον Ο.Μ.Α. ενώπιον κάθε 
δικαστικής, διοικητικής, κλπ αρχής. Με απόφαση του Δ.Σ. 
η αρμοδιότητα αυτή μπορεί να μεταβιβασθεί σε άλλο 
μέλος του Δ.Σ., σε προϊστάμενο οργανικής μονάδας ή σε 


συγκεκριμένο υπάλληλο του Οργανισμού που κρίνεται 
ικανός, λόγω ειδικών γνώσεων ή εμπειρίας. 

Άρθρο 6 

Καθήκοντα και αρμοδιότητες 
του αντιπροέδρου του Δ.Σ. 

Ο αντιπρόεδρος του Δ.Σ. του Ο.Μ.Α. αναπληρώνει τον 
πρόεδρο σε όλα τα καθήκοντα και τις αρμοδιότητες του 
κάθε φορά που αυτός απουσιάζει, κωλύεται ή αν εκλείψει. 
Στην τελευταία περίπτωση ο αντιπρόεδρος αναπληρώνει 
τον εκλιπόντα πρόεδρο, μέχρις ότου οριστεί νέος πρόε¬ 
δρος από τον αρμόδιο για τον αθλητισμό Υπουργό, σύμ¬ 
φωνα με τα προβλεπόμενα στο άρθρο 3 παρ. 1 του παρό¬ 
ντος. 

Άρθρο 7 
Διευθυντής. 

1. Συνιστάται μία θέση διευθυντή, η οποία καλύπτεται 
με την πρόσληψη προσώπου με σύμβαση ιδιωτικού δικαί¬ 
ου, χρονικής διάρκειας τριών (3) ετών, που επιτρέπεται να 
παρατείνεται ή να ανανεώνεται κάθε φορά για ίσο χρονι¬ 
κό διάστημα. 

2. Η πρόσληψη γίνεται με απόφαση του Δ.Σ. 

3. Ως διευθυντής επιλέγεται πρόσωπο που κατέχει 
πτυχίο Α.Ε.Ι., γνωρίζει μία τουλάχιστον ξένη γλώσσα χώ¬ 
ρας της Ευρωπαϊκής Ένωσης και έχει αυξημένα τυπικά 
και ουσιαστικά προσόντα σε θέματα μαζικού αθλητισμού. 
Ως αυξημένα τυπικά προσόντα ορίζονται η κατοχή διδα¬ 
κτορικού ή άλλου μεταπτυχιακού τίτλου διετούς τουλά¬ 
χιστον διάρκειας σε θέματα φυσικής αγωγής ή αθλητι¬ 
σμού και τριετής τουλάχιστον εμπειρία σε θέματα ή προ¬ 
γράμματα μαζικού αθλητισμού, κατά τα προβλεπόμενα 
στα τρία πρώτα εδάφια της παρ. 3 του άρθρου 3 του 
παρόντος διατάγματος. 

4. Η σύμβαση του διευθυντή μπορεί να καταγγέλλεται 
για σπουδαίο λόγο, ύστερα από πλήρως αιτιολογημένη 
απόφαση του Δ.Σ. 

5. Η θέση του διευθυντή επιτρέπεται να καλύπτεται με 
ανάθεση καθηκόντων σε υπάλληλο του Ο.Μ.Α. ή φορέα 
του δημόσιου τομέα, σύμφωνα με τις διατάξεις περί οριο- 
θέτησης και επαναριοθέτησης του δημόσιου τομέα Ν. 
1256/1982 άρθρο 1 παρ. 6, όπως τροποποιήθηκε, άρθρο 
51 Ν. 1892/1990 και όπως τυχόν μεταγενέστερα τροπο¬ 
ποιείται, ύστερα από αιτιολογημένη απόφαση του Δ.Σ. 
του Ο.Μ.Α. Μετά την έκδοση της πιο πάνω απόφασης, 
ενεργείται απόσπαση του υπαλλήλου κατά τις πάγιες δια¬ 
τάξεις που ισχύουν για τις αποσπάσεις υπαλλήλων από 
κάθε φορέα του δημόσιου τομέα. Ο υπάλληλος στον 
οποίο ανατίθενταιτα καθήκοντα διευθυντή οφείλει να δια¬ 
θέτει τα προσόντα που ορίζονται στην παρ. 3 του παρό¬ 
ντος άρθρου. Η ανάθεση γίνεται για χρονικό διάστημα 
τριών (3) ετών, που επιτρέπεται να παρατείνεται ή να ανα¬ 
νεώνεται κάθε φορά για ίσο χρονικό διάστημα. 

6. Ο διευθυντής έχει ιδίως τις εξής αρμοδιότητες: 

α) Είναι διοικητικός προϊστάμενος των υπηρεσιών του 
Οργανισμού. 

β) Είναι εισηγητής των θεμάτων στο Δ.Σ. του Ο.Μ.Α., 
στις συνεδριάσεις του οποίου μετέχει χωρίς δικαίωμα ψή¬ 
φου. 

γ) Φροντίζει για την έγκαιρη υλοποίηση των αποφά¬ 
σεων του Δ.Σ. 

δ) Έχει την ευθύνη για την υπογραφή επιταγών, χρήμα- 

τικών ενταλμάτων και γραμματίων πληρωμής ή είσπρα¬ 
ξης· 

ε) Μεριμνά για την έγκαιρη κατάρτιση του ετήσιου προ¬ 
ϋπολογισμού και απολογισμού του Ο.Μ.Α. και την προώ¬ 
θησή τους για τελική έγκριση. 

στ) Συντάσσει και υποβάλλει εισηγήσεις, εκθέσεις, προ¬ 
τάσεις και μελέτες για θέματα που του ανατίθενται από 
τον πρόεδρο και το Δ.Σ. του Οργανισμού, 
ζ) Όσες αρμοδιότητες του αναθέτει το Δ.Σ. 

Άρθρο 8 

Διάρθρωση υπηρεσιώντου Οργανισμού. 

Οι υπηρεσίεςτου Οργανισμού διαρθρώνονται, ως εξής: 
Α. Τμήμα Διοικητικού και Οικονομικού με τις εξής αρμο¬ 
διότητες: 

α) Διοίκησης Προσωπικού 
β) Διοικητικού Προγραμματισμού 
γ) Λογιστήριο 

δ) Οικονομικού προγραμματισμού και ελέγχου 
ε) Προμηθειών και οικονομικής μέριμνας 
Β. Τμήμα Σχεδιασμού και Παρακολούθησης Προγραμ¬ 
μάτων με τις εξής αρμοδιότητες: 
α) Γ ενικών προγραμμάτων 
β) Ειδικών προγραμμάτων 
γ) Καινοτόμων και προτύπων προγραμμάτων 
δ) Μικρής διάρκειας προγραμμάτων 
Γ. Τμήμα Επιστημονικής Υποστήριξης, Εκπαίδευσης και 
Κατάρτισης με τις εξής αρμοδιότητες: 
α) Ερευνών και μελετών 
β) Τεκμηρίωσης και πληροφόρησης 
γ) Επιμόρφωσης 

Δ. Τμήμα Επικοινωνίας, Δημοσίων και Διεθνών Σχέσεων 
με τις εξής αρμοδιότητες: 
α) Προβολής και ενημέρωσης 
β) Γραφείο Τύπου 
Ε. Γ ραφείο Νομικής Υπηρεσίας 
ΣΤ. Γραφείο Προέδρου. 

Άρθρο 9 

Πόροι - Οικονομικός έλεγχος. 

1. Πόροι του Οργανισμού είναι: 

α) Ποσοστό δύο τοις εκατό (2%) σε ετήσια βάση, επί 
των συνολικών, μετά την αφαίρεση των δικαιωμάτων των 
πρακτόρων, εισπράξεωντου Οργανισμού Προγνωστικών 
Αγώνων Ποδοσφαίρου (Ο.Π.Α.Π.), πλην αυτών που αφο¬ 
ρούν το αριθμολαχείο ΛΟΤΤΟ, από 1-1-2000 (παρ. 2 του 
άρθρου 39του Ν. 2725/1999). 

β) Ποσά που εισπράττει ο Οργανισμός από εκτέλεση 
προγραμμάτων, σύνταξη μελετών κλπ που του ανατίθε¬ 
νται βάσει προγραμματικών συμφωνιών, 
γ) Επιχορηγήσεις, χορηγίες, δωρεές, κληροδοτήματα, 
δ) Εισοδήματα από την κινητή ή ακίνητη τυχόν περιου¬ 
σία του. 

ε) Κάθε άλλο έσοδο από νόμιμη αιτία. 

2. Οικονομικός έλεγχος γίνεται με εντολή του Δ.Σ. ή του 
προέδρου αυτού. Το Δ.Σ. μπορεί να ζητεί από τον αρμό¬ 
διο για θέματα αθλητισμού Υπουργό τη διενέργεια ελέγ¬ 
χου από το Ελεγκτικό Συμβούλιο του άρθρου 52 του Ν. 
2725/1999. 

Άρθρο 10 
Προσωπικό. 

1. Το προσωπικό του Οργανισμού διακρίνεται σε τακτι¬ 


κό προσωπικό με σύμβαση αορίστου χρόνου και σε έκτα¬ 
κτο με σύμβαση ορισμένου χρόνου. 

2. Συνιστώνται σαράντα (40) θέσεις τακτικού προσωπι¬ 
κού, διακρινόμενες ως εξής: 

α) Είκοσι επτά (27) θέσεις πανεπιστημιακής εκπαίδευ¬ 
σης (ΠΕ), οι οποίες κατανέμονται: πέντε (5) θέσεις 
στο Τμήμα Διοικητικού και Οικονομικού, δεκατρείς (13) 
θέσεις στο Τμήμα Σχεδιασμού και Παρακολούθησης 
Προγραμμάτων, έξι (6) θέσεις στο Τμήμα Επιστημονικής 
Υποστήριξης, Εκπαίδευσης και Κατάρτισης και τρεις (3) 
θέσεις στο Τμήμα Επικοινωνίας, Δημοσίων και Διεθνών 
Σχέσεων. 

β) Τρεις (3) θέσεις τεχνολογικής εκπαίδευσης (ΤΕ), οι 
οποίες κατανέμονται: μία (1) θέση στο Τμήμα Διοικητικού 
και Οικονομικού, μία (1) θέση στο Τμήμα Επιστημονικής 
Υποστήριξης, Εκπαίδευσης και Κατάρτισης και μία (1) 
θέση στο Τμήμα Επικοινωνίας, Δημοσίων και Διεθνών 
Σχέσεων. 

γ) Επτά (7) θέσεις δευτεροβάθμιας εκπαίδευσης (ΔΕ), 
οι οποίες κατανέμονται: τρεις (3) θέσεις στο Τμήμα 
Διοικητικού και Οικονομικού, μία (1) θέση στο Τμήμα 
Σχεδιασμού και Παρακολούθησης Προγραμμάτων, μία 
(1) θέση στο Τμήμα Επιστημονικής Υποστήριξης, Εκπαί¬ 
δευσης και Κατάρτισης, μία (1) θέση στο Τμήμα Επικοι¬ 
νωνίας, Δημοσίων και Διεθνών Σχέσεων και μία (1) θέση 
στο Γ ραφείο του προέδρου. 

δ) Τρεις (3) θέσεις υποχρεωτικής εκπαίδευσης (ΥΕ), οι 
οποίες κατανέμονται στο Τμήμα Διοικητικού και Οικονο¬ 
μικού. 

3. Τα προσόντα πρόσληψης στις θέσεις της παραγρά¬ 
φου 2 του παρόντος άρθρου, ορίζονται ως εξής: 

α) Για έξι (6) θέσεις ΠΕ, πτυχίο Φυσικής Αγωγής (Φ.Α.), 
τριετής τουλάχιστον επαγγελματική εμπειρία σε Προ¬ 
γράμματα Μαζικού Αθλητισμού (Π.Μ.Α.) τίτλος μεταπτυ¬ 
χιακών σπουδών, ικανότητα εκπόνησης ερευνητικού 
έργου, βεβαίωση παρακολούθησης επιμορφωτικών προ¬ 
γραμμάτων, γνώση χειρισμού ηλεκτρονικού υπολογιστή 
(Η/Υ) και γνώση μίας τουλάχιστον ξένης γλώσσας χώρας 
της Ευρωπαϊκής Ένωσης. 

Για επτά (7) θέσεις ΠΕ, πτυχίο Φ.Α., τριετής τουλάχι¬ 
στον επαγγελματική εμπειρία σε Π.Μ.Α. και κυρίως σε 
σχεδίασμά και παρακολούθηση στα Π.Μ.Α., γνώση χει¬ 
ρισμού Η/Υ και γνώση μίας τουλάχιστον ξένης γλώσσας 
χώρας της Ευρωπαϊκής Ένωσης. 

Γ ια τέσσερις (4) θέσεις ΠΕ, πτυχίο Φ.Α., διετής τουλάχι¬ 
στον επαγγελματική εμπειρία σε Π.Μ.Α., γνώση χειρι¬ 
σμού Η/Υ και γνώση μίας τουλάχιστον ξένης γλώσσας 
χώρας της Ευρωπαϊκής Ένωσης. 

Για δύο (2) θέσεις ΠΕ, πτυχίο τμήματος οικονομικής 
κατεύθυνσης, διετής τουλάχιστον προϋπηρεσία στο Μα¬ 
ζικό Αθλητισμό και γνώση μίας τουλάχιστον ξένης γλώσ¬ 
σας χώρας της Ευρωπαϊκής Ένωσης. 

Γ ια μια (1) θέση ΠΕ, πτυχίο τμήματος οικονομικής κα¬ 
τεύθυνσης και τίτλος μεταπτυχιακών σπουδών. 

Για επτά (7) θέσεις ΠΕ, πτυχίο τμήματος ανωτάτου 
εκπαιδευτικού ιδρύματος της ημεδαπής ή ισότιμο της 
αλλοδαπής και άριστη γνώση μιας ξένης γλώσσας χώρας 
της Ευρωπαϊκής Ένωσης. Με την προκήρυξη για πλήρω¬ 
ση των θέσεων εξειδικεύονται τα απαιτούμενα για κάθε 
θέση τυπικά προσόντα, ανάλογα με τις ανάγκες του Ορ¬ 
γανισμού. 

β) Γ ια τις τρεις (3) θέσεις ΤΕ, πτυχίο Τεχνολογικού Εκ- 

παιδευτικού Ιδρύματος, γνώση χειρισμού Η/Υ και επαγ¬ 
γελματική προϋπηρεσία. 

γ) Για τρεις (3) θέσεις ΔΕ, απολυτήριο λυκείου, άριστη 
γνώση χειρισμού Η/Υ, γνώση μίας τουλάχιστον ξένης 
γλώσσας χώρας της Ευρωπαϊκής Ένωσης και τριετής 
τουλάχιστον προϋπηρεσία σε θέση συναφή με το αντι¬ 
κείμενο του Ο.Μ.Α. 

Γιαδύο (2) θέσεις ΔΕ, απολυτήριο λυκείου, άριστη γνώ¬ 
ση χειρισμού Η/Υ και γνώση μίας τουλάχιστον ξένης 
γλώσσας χώρας της Ευρωπαϊκής Ένωσης. 

Γ ιαδύο (2) θέσεις ΔΕ, απολυτήριο λυκείου, τριετήςτου- 
λάχιστον εμπειρία σε οικονομικά θέματα και γνώση χειρι¬ 
σμού Η/Υ. 

δ) Γ ια τις τρεις (3) θέσεις υποχρεωτικής εκπαίδευσης 
(ΥΕ) γενικών καθηκόντων (καθαρίστριες, οδηγοί, κλητή¬ 
ρες, φύλακες ή άλλα βοηθητικά καθήκοντα) απολυτήριο 
γυμνασίου. Η ειδικότητα κάθε θέσης θα ορίζεται με την 
προκήρυξη για την πλήρωση των θέσεων ανάλογα με τις 
ανάγκες του Οργανισμού. 

4. Ο Ο.Μ.Α. επιτρέπεται να προσλαμβάνει προσωπικό 
με σύμβαση ορισμένου χρόνου, μέχρι δέκα (10) πρόσωπα 
διάφορων ειδικοτήτων, ανάλογα με τις ανάγκες του κάθε 
φορά. Η χρονική διάρκεια της σύμβασηςτου προσωπικού 
αυτού δεν επιτρέπεται να υπερβαίνει τους οκτώ (8) μήνες 
σε χρονικό διάστημα δώδεκα (12) μηνών. Παράταση ή 
ανανέωση της σύμβασης απαγορεύεται. Στην απόφαση 
της πρόσληψης ορίζονται το ανώτατο χρονικό διάστημα 
της απασχόλησης, η δυνατότητα πρόωρης λήξης της 
σύμβασης αν οι υπηρεσιακές ανάγκες δεν το επιτρέπουν 
και το συγκεκριμένο έργο που θα εκτελεί ο προσλαμβα¬ 
νόμενος. 

5. Επιτρέπεται θέσεις της παρ. 2 του παρόντος άρθρου 
να καλύπτονται και με απόσπαση υπαλλήλων φορέων που 
υπάγονται στην εποπτεία του αρμόδιου για τον Αθλητι¬ 
σμό Υπουργού. Η απόσπαση διενεργείται κατά τις πάγιες 
διατάξεις που ισχύουν για τις αποσπάσεις υπαλλήλων 
από καθένα από τους ανωτέρω φορείς. Η χρονική διάρ¬ 
κεια της απόσπασης ορίζεται σε τρία (3) έτη, με δυνατό¬ 
τητα παράτασης για ίσο χρονικό διάστημα κάθε φορά 

6. Συνιστώνται τρεις (3) θέσεις δικηγόρων με έμμισθη 
εντολή. Γ ια την ανάθεση απαιτείται ο δικηγόρος να είναι 
διορισμένος στο Εφετείο ή στον Άρειο Πάγο και να έχει 
εμπειρία στα θέματα του αθλητισμού και κατά προτίμηση 
σε θέματα μαζικού αθλητισμού. 

Άρθρο 11 

Θέματα υπηρεσιακής κατάστασης του προσωπικού. 

1. Ο υπάλληλος είναι υπεύθυνος για την εκτέλεση των 
καθηκόντων του και τη νομιμότητα των υπηρεσιακών του 
ενεργειών. Οφείλει να τηρεί εχεμύθεια για θέματα που 
χαρακτηρίζονται ως απόρρητα και σε κάθε περίπτωση 
που αυτό επιβάλλεται από την κοινή πείρα και λογική, για 
γεγονότα ή πληροφορίες των οποίων λαμβάνει γνώση 
κατά την εκτέλεση των καθηκόντων του ή επ’ ευκαιρία 
αυτών. Οφείλει να συμπεριφέρεται με ευπρέπεια, να εξυ¬ 
πηρετεί όλους χωρίς να κάνει διακρίσεις σε όφελος ή 
βάρος πολιτών εξαιτίας των πολιτικών, φιλοσοφικών ή 
θρησκευτικών πεποιθήσεων τους και να συμπεριφέρεται 
εντός και εκτός της υπηρεσίας του κατά τρόπο, ώστε να 
καθίσταται άξιος της κοινής εμπιστοσύνης. Οφείλει να 
παρέχει την εργασία του στον οριζόμενο από τις ισχύου- 
σες διατάξεις χρόνο, σύμφωνα και με τις διατάξεις της 
παρ. 1 του άρθρου 12 του παρόντος διατάγματος. 


2. Η αξιολόγηση του τακτικού προσωπικού γίνεται με τις 
εκθέσεις αξιολόγησης και αποβλέπει στην αντικειμενική 
και αμερόληπτη στάθμιση της επαγγελματικής ικανότη¬ 
τας και καταλληλότητας των υπαλλήλων σε σχέση με το 
αντικείμενο της εργασίας τους και τα καθήκοντα που 
ασκούν. Στο έντυπο της έκθεσης αξιολόγησης περι¬ 
λαμβάνονται τα στοιχεία του αξιολογούμενου (ονομα¬ 
τεπώνυμο, κατηγορία, τίτλος θέσης), οι τίτλοι σπουδών 
του, συνοπτική περιγραφή του έργου, κατά τη χρονική 
περίοδο στην οποία αναφέρεται η έκθεση και η βαθμο¬ 
λόγησή του στα κριτήρια αξιολόγησης. Ως κριτήρια αξιο¬ 
λόγησης ορίζονται η γνώση του αντικειμένου, οι διοικητι¬ 
κές ικανότητες, το ενδιαφέρον και η δημιουργικότητα, οι 
υπηρεσιακές σχέσεις και συμπεριφορά και η αποτελε- 
σματικότητα. Κάθε κριτήριο περιλαμβάνει τα ακόλουθα 
στοιχεία: 

α) Το κριτήριο «γνώση του αντικειμένου». Επαγγελματι¬ 
κή επάρκεια (θεωρητική κατάρτιση, ειδικές γνώσεις, 
εμπειρία) και ικανότητα εφαρμογής των γνώσεων κατά 
την εκτέλεση των καθηκόντων του. 

β) Το κριτήριο «διοικητικές ικανότητες». Ικανότητες να 
προγραμματίζει, οργανώνει, συντονίζει, ελέγχει, επικοι¬ 
νωνεί, παρακινεί τους υπαλλήλους, αναπτύσσει τις επαγ¬ 
γελματικές τους δυνατότητες και να λαμβάνει αποτελε¬ 
σματικές αποφάσεις προς αντιμετώπιση προβλημάτων. 

γ) Το κριτήριο «ενδιαφέρον και δημιουργικότητα». Εν¬ 
διαφέρον και αφοσίωση στην εργασία, ανάπτυξη πρω¬ 
τοβουλιών και ανάληψη ευθυνών. 

δ) το κριτήριο «υπηρεσιακές σχέσεις και συμπεριφο¬ 
ρά». Συμπεριφορά προς τους πολίτες, εξυπηρέτηση του 
κοινού, επικοινωνία και συνεργασία με συναδέλφους και 
άλλες υπηρεσίες. 

ε) Το κριτήριο «αποτελεσματικότητα». Ικανότητα θέσης 
και επίτευξη στόχων, ποιότητα και ποσότητα εργασίας. 

3. Κάθε κριτήριο βαθμολογείται από τον αξιολογητή με 
ένα ακέραιο ή δεκαδικό με προσέγγιση δεκάτου βαθμού, 
που κατά αντικειμενική κρίση αρμόζει στο αντίστοιχο κρι¬ 
τήριο για τον αξιολογούμενο. Η κλίμακα βαθμών ορίζεται 
από το ένα (1) έως το δέκα (10). Με τους βαθμούς εννέα 
(9) ή δέκα (10) βαθμολογούνται όσοι υπάλληλοι είναι πά¬ 
ντοτε έτοιμοι να αντιμετωπίζουν απόλυτα και με επιτυχία 
κάθε υπηρεσιακό ζήτημα, με τους βαθμούς επτά (7) ή 
οκτώ (8) βαθμολογούνται όσοι υπάλληλοι μπορούν να 
ανταποκριθούν στις απαιτήσεις της υπηρεσίας με ελά¬ 
χιστη βοήθεια σε ειδικές περιπτώσεις, με τους βαθμούς 
πέντε (5) ή έξι (6) βαθμολογούνται οι καλοί υπάλληλοι, 
που κατά κανόνα χρειάζονται βοήθεια, με τους βαθμούς 
τρία (3) ή τέσσερα (4) βαθμολογούνται οι υπάλληλοι που 
αποδίδουν κάτω του συνηθισμένου μέτρου και με τους 
βαθμούς ένα (1) ή δύο (2) βαθμολογούνται οι εντελώς 
ακατάλληλοι για την υπηρεσία υπάλληλοι. Στη συνέχεια 
εξάγει και παραθέτει στο έντυπο της έκθεσης αξιολό¬ 
γησης το μέσο όρο της βαθμολογίας. Ο αξιολογητής 
απαιτείται να παραθέτει ειδική αιτιολογία για τα αντίστοι¬ 
χα κριτήρια αξιολόγησης. Ο αξιολογητής βαθμολογεί 
αντικειμενικά εκθέτοντας με ευσυνειδησία και αίσθημα 
ευθύνης τη δίκαιη γνώμη του για τον υπάλληλο, που 
απορρέει από γεγονότα αντικειμενικούς ακριβή και όχι 
από απλές υπόνοιες, σχόλια ή ανεύθυνες εισηγήσεις και 
πληροφορίες. 

4. Γ ια την αξιολόγηση απαιτείται η άσκηση καθηκόντων 
για πέντε (5) τουλάχιστον μήνες σε ετήσια βάση. Οι εκθέ¬ 
σεις αξιολόγησης συντάσσονται τον Ιανουάριο κάθε 

έτους και αφορούντο προηγούμενο έτος, υπογράφονται 
από τον αξιολογητή καιπαραδίδονταιστο αρμόδιο Τμήμα 
Διοίκησης Προσωπικού. 

5. Η αξιολόγηση γίνεται: 

α) Του προσωπικού που υπηρετεί στα τμήματα από τον 
προϊστάμενο κάθε τμήματος, 
β) Των προϊσταμένων τμημάτων από το διευθυντή και 
γ) Του προσωπικού που υπηρετεί στο Γραφείο του 
προέδρου του Δ.Σ. από τον πρόεδρο. 

6. Η επιλογή προϊσταμένων γίνεται μεταξύ τωντακτικών 
υπαλλήλων του Οργανισμού από το Δ.Σ. Για την επιλογή 
των ικανοτέρων συνεκτιμώνται στα τυπικά και ουσιαστικά 
προσόντα των κρινομένων, η υπηρεσιακή δραστηριότη¬ 
τα, η απόδοση και αποτελεσματικότητάτους, οι διοικητι¬ 
κές ικανότητες, καθώς και η ανάληψη πρωτοβουλιών και 
ευθυνών. Η επιλογή και η ανάθεση καθηκόντων γίνεται 
για μια τριετία, που επιτρέπεται να ανανεώνεται για ίσο 
χρονικό διάστημα. Ως την επιλογή και τοποθέτηση νέου 
προϊσταμένου, εκείνος του οποίου έληξε η θητεία συνε¬ 
χίζει να ασκείτο καθήκοντάτου, εκτός αν το Δ.Σ. με αιτιο¬ 
λογημένη απόφασή του αποφασίσει διαφορετικά. 

7. Προϊστάμενος που κρίνεται ανεπαρκής για την εκτέ¬ 
λεση των καθηκόντων του επιτρέπεται να απαλλάσσεται 
με πλήρως αιτιολογημένη απόφαση του Δ.Σ., αφού προη¬ 
γουμένως κληθεί και αναπτύξει τις απόψεις του ο ενδια¬ 
φερόμενος. Η μη εμφάνισή του δεν κωλύει την έκδοση 
σχετικής απόφασης του Δ.Σ. 

8. Σε περιπτώσεις έλλειψης, απουσίας ή κωλύματος 
προϊσταμένου, το Δ.Σ. ορίζει αναπληρωτή είτε προϊστά¬ 
μενο άλλου τμήματος ή υπάλληλο που υπηρετεί στο τμή¬ 
μα του υπαλλήλου που αναπληρώνεται. 

9. Η μετακίνηση του προσωπικού μεταξύ των τμημάτων 
γίνεται με απόφαση του διευθυντή. Η μετακίνηση των 
προϊσταμένων γίνεται με απόφαση του Δ.Σ. 

10. Για τα λοιπά θέματα υπηρεσιακής κατάστασης, δι¬ 
καιώματα και υποχρεώσεις εφαρμόζονται οι διατάξεις 
της εργατικής νομοθεσίας. 

Άρθρο 12 

Πειθαρχικό Δίκαιο τακτικών υπαλλήλων. 

1. Οι τακτικοί υπάλληλοι και οι έκτακτοι με σύμβαση 
ορισμένου χρόνου οφείλουν να εκτελούν με επιμέλεια, 
προσοχή, υπευθυνότητα και ταχύτητα τα καθήκοντά 
τους, καθώς και τις οδηγίες και εντολές των προϊστα¬ 
μένων τους και του Δ.Σ. Η υπαίτια παράβαση του καθή¬ 
κοντος, που εκδηλώνεται είτε με θετική ενέργεια ή παρά¬ 
λειψη αποτελεί πειθαρχικό παράπτωμα. 

2. Πειθαρχική εξουσία ασκούν: 
α) Το Διοικητικό Συμβούλιο 

β) Ο διευθυντής 

γ) Οι προϊστάμενοι των τμημάτων 

3. Πειθαρχικές ποινές ορίζονται: 
α) Η έγγραφη επίπληξη. 

β) Το πρόστιμο μέχρι αποδοχές τριών (3) μηνών 
γ) Η παύση για διάπραξη σοβαρών αδικημάτων. Η πει¬ 
θαρχική ποινή της παύσης μπορεί να επιβληθεί μόνο για 
τα ακόλουθα πειθαρχικά παραπτώματα: 

αα) Παράβαση καθήκοντος κατά τον ποινικό κώδικα ή 
άλλους ειδικούς νόμους. 

ββ) Αποδοχή οποιοσδήποτε υλικής εύνοιας ή ανταλ¬ 
λάγματος που προέρχεται από πρόσωπο του οποίου τις 
υποθέσεις χειρίζεται ή πρόκειται να χειριστεί κατά την 
εκτέλεση των καθηκόντων του ο υπάλληλος. 


γγ) Παράβαση απορρήτων του Οργανισμού. 

δδ) Εξαιρετικώς σοβαρή απείθεια. 

εε) Αδικαιολόγητη απουσία πάνω από δέκα (10) εργάσι¬ 
μες ημέρες συνεχώς ή δέκα πέντε (15) εργάσιμες ημέρες 
σε χρονικό διάστημα δώδεκα (12) μηνών. 

στστ) Χαρακτηριστικούς αναξιοπρεπή ή ανάξια για 
υπάλληλο διαγωγή εντός ή εκτός της υπηρεσίας. 

Η ποινή της οριστικής παύσης μπορεί να επιβληθεί στον 
υπάλληλο για οποιοδήποτε παράπτωμα, αν κατά το προη¬ 
γούμενο της διάπραξής του έτος είχε τιμωρηθεί τουλάχι¬ 
στον δύο (2) φορές με πειθαρχικές ποινές ανώτερες του 
προστίμου των αποδοχών δέκα πέντε (15) ημερών ή για 
το ίδιο παράπτωμα με ποινή ανώτερη του προστίμου απο¬ 
δοχών ενός (1) μηνάς. 

4. Πειθαρχικές ποινές επιβάλλουν: 

α) Την έγγραφη επίπληξη όλοι όσοι ασκούν πειθαρχική 
εξουσία. 

β) Ο διευθυντής πρόστιμο ίσο με αποδοχές που αντι¬ 
στοιχούν μέχρι δέκα πέντε (15) ημερών. 

γ) Το Διοικητικό Συ μβούλιο όλες τις πειθαρχικές ποινές. 

5. Γ ια το έκτακτο με σύμβαση ορισμένου χρόνου προ¬ 
σωπικό, ως πειθαρχικές ποινές ορίζονται αυτές των πιο 
πάνω περιπτώσεων α και γ της παρ. 3 του παρόντος 
άρθρου. Η πειθαρχική ποινή της παύσης μπορεί να επι¬ 
βληθεί για διάπραξη πειθαρχικών παραπτωμάτων των 
υποπεριπτώσεων αα, ββ, γγ, δδ, στστ και για αδικαιολό¬ 
γητη απουσία πάνω από πέντε (5) εργάσιμες ημέρες 
συνεχώς ή δέκα (10) εργάσιμες ημέρες διακεκομμένως. 

6. Οι πειθαρχικές ποινές επιβάλλονται μόνον εφόσον 
τεκμηριώνεται πλήρως το πειθαρχικό παράπτωμα του 
υπαλλήλου. Για την επιβολή της ποινής απαιτείται η προη¬ 
γούμενη κλήση σε απολογία. Μετά την υποβολή της απο¬ 
λογίας ή αν παρέλθει άπρακτος εύλογος χρόνος που 
τάσσεται για την υποβολή της εκδίδεται πλήρως αιτιολο¬ 
γημένη η σχετική πειθαρχική απόφαση. Αν το πειθαρχικό 
όργανο κρίνει ότι δεν πρέπει να επιβληθεί πειθαρχική 
ποινή, εκδίδεται απαλλακτική πειθαρχική απόφαση. 

7. Τα πειθαρχικά παραπτώματα παραγράφονται μετά 
δύο (2) έτη από την ημέρα που διαπράχθηκαν. Τα πει¬ 
θαρχικά παραπτώματα της περίπτωσης γ της παρ. 2 του 
άρθρου 12 της παρούσας απόφασης παραγράφονται 
μετά πέντε (5) έτη. Η κλήση σε απολογία διακόπτει την 
παραγραφή. Στην περίπτωση αυτή ο συνολικός χρόνος 
παραγραφής ως την έκδοση της πειθαρχικής απόφασης 
δεν μπορεί να υπερβεί την τριετία, με εξαίρεση τα πει¬ 
θαρχικά παραπτώματα της περίπτωσης γ της παρ. 2 του 
παρόντος άρθρου, για τα οποία ο συνολικός χρόνος ορί¬ 
ζεται σε επτά (7) έτη. 

8. Το Δ.Σ. επιλαμβάνεται αυτεπαγγέλτως ή κατόπιν πα¬ 
ραπομπής από το Διευθυντή, αν κρίνει ότι το πειθαρχικό 
παράπτωμα τιμωρείται με ποινή μεγαλύτερη της αρμο- 
διότητάςτου. Ο διευθυντής και οι προϊστάμενοι των τμη¬ 
μάτων επιλαμβάνονται αυτεπαγγέλτως. Αν οι προϊστάμε¬ 
νοι των τμημάτων κρίνουν ότι το πειθαρχικό παράπτωμα 
τιμωρείται με ποινή μεγαλύτερη της αρμοδιότητάς τους, 
παραπέμπουν την υπόθεση στο διευθυντή. Η παραπομπή 
στο διευθυντή ή στο Δ.Σ. μπορεί να γίνει είτε πριν είτε με¬ 
τά από την κλήση σε απολογία. Στο έγγραφο της παρα¬ 
πομπής πρέπει να προσδιορίζονται επακριβώς κατά τόπο 
και χρόνο τα πραγματικά περιστατικά που συνιστούν το 
πειθαρχικό παράπτωμα και ο υπάλληλος που το διέπρα- 
ξε. Αν έχουν επιληφθεί αρμοδίως ο διευθυντής ή προϊ¬ 
στάμενοι τμημάτων, η πειθαρχική διαδικασία συνεχίζεται 

από εκείνον που κάλεσε πρώτος σε απολογία τον υπάλ¬ 
ληλο. Ο διευθυντής ή το Δ.Σ. έχουν σε κάθε περίπτωση το 
δικαίωμα να ζητήσουν την παραπομπή σε αυτούς της 
πειθαρχικής υπόθεσης, εφόσον δεν έχει εκδοθεί πειθαρ¬ 
χική απόφαση. Η πειθαρχική διαδικασία ολοκληρώνεται 
ενώπιον του μονομελούς πειθαρχικού οργάνου εντός 
τριμήνου και ενώπιον του Δ.Σ. εντός εξαμήνου από την 
κλήση του υπαλλήλου σε απολογία. Δεν επιτρέπεται δεύ¬ 
τερη δίωξη για το ίδιο πειθαρχικό παράπτωμα. 

Άρθρο 13 

Ισχύς - Δημοσίευση. 

Οι διατάξεις του παρόντος διατάγματος ισχύουν από τη 


δημοσίευσή του στην Εφημερίδα της Κυβερνήσεως, με 
εξαίρεση αυτής της περίπτωσης α της παρ. 1 του άρθρου 
9 του παρόντος, που ισχύουν από 1-1-2000 (παρ. 2 του 
άρθρου 39του Ν. 2725/99). 

Στον Υφυπουργό Πολιτισμού αναθέτουμε τη δημοσίευ¬ 
ση και την εκτέλεση του παρόντος. 

Αθήνα, 7 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΝΔΡΕΑΣ ΑΘ.ΦΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































